ཟླ་མེད་འདྲེན་མཆོག་ཤཱཀྱའི་རྒྱལ་བོ་དང་། །རིགས་གསུམ་ཀུན་འདུས་བློ་
བཟང་གྲགས་པ་ལ། །གདུང་ཤུགས་དྲག་པོས་རྩེ་གཅིག་གསོལ་འདེབས་ན། །རེ་འབྲས་
སྨོན་བཞིན་འགྲུབ་པའི་བྱིན་གྱིས་རློབས། །བདག་གིས་དུས་གསུམ་བསགས་པའི་དགེ་
ཚོགས་ཀུན། །འཇམ་དཔལ་དབྱངས་དངོས་དོན་ཀུན་གྲུབ་པའི་རྗེའི། །ཟག་མེད་ཐུགས་
ཀྱི་དགོངས་པ་ཡོངས་རྫོགས་ཤིང་། །བཞེད་དོན་མཐའ་དག་འགྲུབ་པའི་རྒྱུར་གྱུར་ཅིག །
མགོན་དེ་ཞིང་ཁམས་གང་དུ་བཞུགས་གྱུར་ཀྱང་། །སྐུ་གསུང་ཐུགས་ལ་ཉེས་པ་ཆ་ཙམ་
ཡང་། །མི་རེག་མཐོང་ཐོས་དྲན་པའི་འགྲོ་རྣམས་ལ། །ཕན་བདེ་ཟད་པ་མེད་པའི་དཔལ་
སྟེར་ཤོག །རྒྱུན་དུ་ཐུགས་ལ་བརྣག་པའི་དགོངས་བཞེད་བཞིན། །འཇམ་མགོན་བླ་མའི་
ཞབས་པད་གུས་བསྟེན་ཏེ། །བཀའ་བཞིན་བསྒྲུབ་པའི་བརྩོན་པ་མི་འདོར་ཞིང་། །རང་
གཞན་ཡོངས་ལ་ཕན་པ་རླབས་ཆེན་པོ། །འབྱུང་ལ་ཕྱི་ནང་གསང་བའི་ཉེར་འཚེའི་
རིགས། །ཞི་ཞིང་མཐུན་རྐྱེན་ལེགས་ཚོགས་མ་ལུས་པ། །འབད་མེད་ཆོས་བཞིན་ལྷུན་
གྱིས་གྲུབ་པར་ཤོག །བདག་རྒྱུད་ལས་ཉོན་དྲག་པོའི་དབང་གྱུར་ཏེ། །བླ་མར་བསྟེན་
པའི་ཉེས་ཚོགས་གང་བགྱིས་པ། །ཐོག་མེད་བསགས་པའི་སྡུག་དང་ལྷན་གཅིག་ཏུ། །
ལྷག་མེད་བྱང་ཞིང་དག་པར་མཛད་དུ་གསོལ། །འདི་ནས་འཕོས་ཚེ་རྗེ་བཙུན་བླ་མ་
656

དེའི། །ཞལ་དཀྱིལ་མཇལ་ཏེ་སྐྱེ་བ་དྲན་པ་དང་། །གསུང་གིས་དབུགས་དབྱུང་ཐུགས་
ཡིད་གཅིག་འདྲེས་ཏེ། །དམ་ཆོས་བདུད་རྩིའི་དགའ་སྟོན་མྱོང་བར་ཤོག །དེ་ནས་སྐད་
གཅིག་ཙམ་ཡང་འབྲལ་མེད་པར། །མཛད་འཕྲིན་མཐའ་དག་ཁུར་དུ་འཁྱེར་བ་ལ། །སྙིང་
སྟོབས་ཕུལ་བྱུང་སྒྲ་དབྱངས་སྲས་པོ་དང་། །ནོར་བཟང་དཔའ་བོ་འབྲོམ་སྟོན་ལྟར་གྱུར་
ཅིག །མདོར་ན་དེང་ནས་ཚེ་རབས་ཐམས་ཅད་དུ། །ལེགས་ཚོགས་ཀུན་གྱི་རྩ་བ་ཟླ་མེད་
པ། །མཚན་ལྡན་དམ་པའི་མགོན་གྱིས་རྗེས་བཟུང་སྟེ། །མདོ་སྔགས་ལམ་གྱིས་བགྲོད་པ་
མཐར་ཕྱིན་ཤོག །
ཅེས་ཡོངས་ཀྱི་དགེ་བའི་བཤེས་གཉེན་ཆེན་པོ་འཇམ་དབྱངས་དོན་གྲུབ་པའི་ཐུགས་
དགོངས་རྫོགས་ཤིང་ཚེ་རབས་རྗེས་འཛིན་གྱི་སྨོན་ཚིག་འདི་འདྲ་ཞིག་དགོས་ཞེས་གཙང་དོན་
གྲུབ་རབ་བརྟན་དགོན་ནས་སྐུ་ཚ་འཇམ་དབྱངས་དར་རྒྱས་ཀྱིས་བསྐུར་ངོར། ༧ བཙུན་གཟུགས་
ཤེས་རབ་རྒྱ་མཚོས་བྲིས་པའོ། །